Zdravo,

Ja sam Courtney iz službe “Women Living Well” koja je dom za “Dobro Jutro Djevojke”.

Ovaj tjedan smo završili 3. tjedan u našem proučavanju “Odmor i otpuštanje”.

Cijeli ovaj tjedan bio je o otpuštanju naših tereta na način na koji nam Bog kaže da to učinimo.

On nam kaže da otpustimo naše terete u molitvi, zahvaljujući te okrečući se prijateljicama u poniznosti tražeći pomoć.

On, također, koristi i glazbu.

U ponedjeljak smo čitali o Pavlu i Sili u zatvoru, u lancima, pretučeni i u ponoć, oni su pokazali poslušnost pjevajući Bogu. I dok pjevaju, njihovi lanci padaju i oni su oslobođeni.

Volim to!!! Ovo nam pokazuje snagu pjesme!

Znaš, Biblija nam govori iznova i iznova i iznova da pjevamo Gospodinu.

Vidimo kroz Pismo, u Starom zavjetu su pjevali, da je Izrael pjevao u pobjedi. U Novom zavjetu pjevali su kada se Isus rodio, i pjevat će se u budućnosti, na nebu. Vidimo da anđeli pjevaju oko prijestolja, pjevaju Gospodinu.

Glazba je uvijek bila dio svakog društva na zemlji.

Najduža knjiga u Bibliji je knjiga Psalama (pjesama).

Bog je stvorio glazbu, On zna kako nas pokrenuti, zar ne? Kada čujemo ritam želimo se pokrenuti, okrenuti, zaplesati... i On zna kada ne možemo zaspati uvečer, kao ona priča u Bibliji kada je David svirao da bi umirio Šaula... glazba ga je umirila.

Glazba umiruje. Uvodi nas u san Može nas umiriti.

Može nam pomoći u slavljenju... na vjenčanju, ustanemo se i plešemo...

Može nas naljutititi... ima pjesama koje kad čuješ kao da čuješ srce pjevača i oni su ljuti i pjesma je nekako borbena...

Ali, ima i pjesama koje bude mnoga sjećanja i mogu nas rasplakati jer bude osjećaje...

Tu je mnogo sile...

Glazba odražava kulturu, ali i ona je odraz kulture.

Moramo tu biti budne. Ali, to je za jedan drugi video. Mislim da se sotona želi umješati, on zna snagu glazbe. I on se može uplesti kroz tekstove pjesama.

Nađem se ponekad da slušam glazbu, da mi se sviđa ritam i odjednom čujem riječi – ja ih pjevušim – i zastanem... ooo, to nije pristojno, nije čisto i onda moram promijeniti kanal.

Mi moramo pročistiti, biti budne, jer sotona također zna kakvu silu ima glazba.

Vjerujem da na taj način može dosegnuti tinejdžere , pa čak i nas roditelje i mi moramo biti na straži...

Ne potcjenjuj snagu glazbe, ona nam pomaže da se nosimo sa našom boli.

Želim na kratko govoriti o našoj boli/patnji...

Moguće da radiš ovo proučavanje “Odmor i otpuštanje” jer osjećaš bol u nekom području.

Možda bol/patnju jer si prezaposlena ili patnju jer nosiš terete predugo.

C. S. Lewis je rekao da bol inzistira da joj se obraća pažnja. Bog nam šapuće kad smo zadovoljni, govori našoj savjesti, viče u našoj boli. Bol je njegov razglas da probudi gluhi svijet.

Bol nas budi. Zaustavi nas u našem kretanju i stavlja nas da se suočimo sa tim što je pred nama.

Sve što prolaziš zadnja 3 tjedna, Bog hoće da staneš i sagledaš to.

Vidiš, pred neki dan prala sam suđe i moj pas mi je bio među nogama i nisam ni shvatila da sam joj stala na rep. I ona je kriknula i kad je glasno zalajala, pogledala sam i ispod koljena, vidjela sam da sam joj stala na rep i kako sam makla koljeno udarila sam u ormarić. Sada sam ja skakutala po kuhinji u boli, a moja kćer mi se smijala – što baš nije bilo lijepo od nje – morala sam podignuti svoje traperice da vidim svoje koljeno, da provjerim da je sve u redu. Ta bol, koljeno me toliko bolilo da sam mu morala odmah posvetiti pažnju.

Bog koristi našu bol da nas privuče još bliže k sebi. Naša bol ima svrhu. Bog ponekad koristi bol da nas slomi, da nas slomi kako bi se predale Njemu.

Podsjeća me to na ovo jaje. Vidiš ga... ako ga ja ne razbijem, ono je beskorisno. Zar ne? Ne mogu baš nešto puno učiniti s njim. Ali, jednom kada se razbije, toliko toga mogu učiniti sa ovim jajem. Mogu ga staviti u kolače (baš sam napravila čokoladne kekse ovaj vikend) i čini moje kolače/kekse boljima, zar ne? Mogu napraviti kajganu za doručak, mogu ga koristiti za mesnu štrucu da bude kompaktnija, ponekad stučem jaje i prelijem tijesto za pizzu da se lijepo zapeče ili staviti na svježi tost... toliko je načina da se upotrijebi jedno jaje kada je razbiveno.

Isto je i sa našim životima.

Jednom kada nas Bog dovede do točke slomljenosti, a mi predamo svoje živote i sav nered u njemu, On nas može upotrijebiti i učiniti toliko mnogo sa nama, jednom kada dođemo do te točke, postoji svrha u tome.

U Hebrejima 13,15 piše, govori o davanju žrtve hvale.

Ponekad kada pjevamo Bogu, to je više kao žrtva.

Ali, ne osjećam da bih pjevala kada me boli.

Ali, postoji sloboda u tome kada slavimo. Tada maknemo pogled sa sebe i okrenemo svoj pogled na Boga i On zna da nas to oslobađa od toliko mnogo stvari.

To je snaga glazbe kada maknemo pogled sa sebe (svojih okolnosti) i stavimo ga na Boga.

Želim te ohrabriti da napraviš listu dobre glazbe koja je zdrava za tebe, koja će te uvesti u obožavanje, okrenuti prema Bogu, nastavi paliti svijeću i moliti.

Još 1 tjedan, završni tjedan smo u ovom proučavanj “Odmor i otpuštanje” i do sada smo trebale ostaviti sve naše terete, ne uzimati ih nazad. Vrijeme je da se umirimo, da nas Gospodin obnovi, ovo je novi dan. Vrijeme je da pjevamo novu pjesmu dok idemo naprijed.

Ostani u Božjoj Riječi.

Nastavi hodati s Njim!

Nastavi hodati u slobodi!

Nastavi hodati sa Kraljem!